નવી સવારની રાહ જોતાં અમે બંને સૂઈ ગયાં. સવારે મોટાભાઈ-ભાભીને જાણ કરી. તે રાજી થયાં કે દત્તક દીધાને બે વર્ષે ભગવાને સામું જોયું. જાણે ખુશીમાં દિવસો વીતવા લાગ્યા. આજે ફરીવાર ‘શ્યામસદન’ ગુંજી ઊઠ્યું હતું. ગાયત્રીએ દીકરાને જન્મ આપ્યો હતો. ‘રામનવમી’એ અવતરેલા બાળકનું નામ ‘રામ’ પાડી દેવામાં આવ્યું. રામ-કૃષ્ણ સાથે મોટા થવા માંડ્યા. મોટાભાઈની દિવ્યા બધાં મળીને રમતાં-ભણતાં આખું ઘર માથે લેતાં, કિલકિલાટથી ઘર ભરી દીધું હતું.